રાજ્યમાં ર૦૧૦થી ખેલ મહાકુંભનું આયોજન હાથ ધરાય છે. જોકે તેનું આયોજન સુવ્યવસ્થિત રીતે ન હોવાની બુમરાણ ઊઠી રહી છે. ગત વર્ષે ખેલ મહાકુંભ પત્યા પછી પણ તેમાં વિજેતા થનાર રમતવીરોને મહિનાઓ સુધી પ્રમાણપત્રો ન અપાતાં તમામ પ્રમાણપત્રો જિલ્લા કચેરીઓમાં ધૂળ ખાતાં પડી રહ્યાં હતાં. વિવિધ કૉચ તથા અન્ય સ્ટાફને માનદ વેતન ચૂકવવામાં પણ ઘણો વિલંબ થયો હતો. ખેલ મહાકુંભના આયોજન દરમિયાન અનેક ગ્રાઉન્ડ ખામીયુક્ત હોવાનું કે પાણીની વ્યવસ્થા ન થઈ હોવાનું વારંવાર ધ્યાનમાં આવે છે.